cyanic-selkie/wikianc huggingface dataset:
Likstammen
I nærleiken av innsjøen, ved Malmasjön, ved Östermalma, ligg Stockholms universitet sin feltstasjon Tovetorp. Öster Malma slott ligg ca. ein kilometer vest for innsjøen sin sørvestlege flik. I dette området ligg òg Malma kulle. I innsjøen sin nordlege flik stikk Utnäset, der ein, på det smalaste punktet på neset finn ein ei bygdeborg. Den sørvestlege fliken av innsjøen strekkjer seg mot Lästringe.
Mánáid-TV
Mánáid-TV var eit samisk barneprogram på TV som gjekk på NRK frå 1991 til 2016.
Mánáid-TV starta i 1991, og blei sendt frå NRK Karasjok. Både språk, omgjevnader og tema var knytte til samisk kultur.
Influens
Influens kan syne til:
Kvalitetsrevisjon
Kvalitetsrevisjon er ein gjennomgang eller gransking med omsyn på kvalitet. Revisjonen skal verifisere om det er samsvar mellom praksis og ein referanse som kan vere ein standard, eit kvalitetssystem, offentleg regelverk eller ein kontrakt. Revisjonen blir utført av ein eller fleire revisorar på vegne av ein oppdragsgjevar
Typar
Internrevisjon blir utført av interne personar i organisasjonen som blir revidert, og skal vise om kvalitetssystemet fungerer og blir følgt og om fagkunnskapen er tilstrekkeleg og tryggleiken teke i vare. Andreparts-eksternrevisjon blir utført av, eller på oppdrag frå, ein kunde i tilknyting til ein kontrakt, for å vurdere kvalitetsstyringa til føretaket og evna til å gjennomføre oppdraget. Revisjonen kan òg gjerast undervegs under gjennomføringa av oppdraget for å vise framdrifta. Tredjeparts-eksternrevisjon blir gjennomført av ein uavhengig organisasjon, til dømes eit sertifiseringsorgan, for å vurdere om føretaket tilfredsstiller krava til eit sertifikat. Han kan òg gjerast av offentleg tilsynsstyresmake for å vurdere om eit krav i ei forskrift er overheldt, til dømes helse-, miljø- og tryggleiksforskrifta (HMT).
Ved systemrevisjon føregår ein gjennomgang av kvalitetssystemet eller delar av det, for å vurdere korleis systemet blir følgt. Det kan òg dreie seg om revisjon av miljø-, økonomi- eller andre styringssystem. Ved kontraktrevisjon gjennomgår ein framstillinga av eit produkt eller ei teneste som verksemda leverer. Vurderinga blir gjort mot det som står i kontrakten med kunden. Ved prosessrevisjon blir ein framstillingsprosess vurdert mot ein prosesskildring. Ved produktrevisjon blir eigenskapane til eit produkt vurdert mot produktspesifikasjonen. Ein kan òg revidere på grunnlag av klagar eller unormale resultat, som oppfølging av tidlegare revisjon eller etter innføring av endringar i (kvalitets)systemet for å verifisere at det nye er teke i bruk på korrekt måte.
Som del av den komplette revisjonen kan ein utføre horisontal og vertikal revisjon av delar av systemet. Ved horisontal revisjon blir éit element i kvalitetssystemet, éin prosedyre osv. gjennomgått, ved mange stikkprøver. Ved vertikal revisjon følgjer ein éit oppdrag frå start til slutt, og alle prosessar og registreringar som inngår, blir undersøkt.
Vrådal kyrkje
Vrådal kyrkje er ei langkyrkje i Kviteseid kommune i Vestfold og Telemark.
Dette er den tredje kyrkja i Vrådal, men dei to førre stod om lag 4 kilometer lengre aust, der den gamle kyrkjegarden fortsatt kan vitjast. Ei stavkyrkje vart der avløyst av ei åttekanta tømmerkyrkje i 1685 (innvigd 1686). Dette går for å vere den første åttekantkyrkja i landet, men ho vart riven i 1888, etter at den nye kyrkja vart teken i bruk.
Altartavle, preikestol og døypefont er overført frå gamlekyrkja.
Vrådal kyrkje er sett i stand gjennom arbeid i løpet av 1990-talet og 2000-talet. Det er kyrkjegard ved kyrkja.
Just Another Band from L.A.
Just Another Band from L.A. er eit konsertalbum av The Mothers of Invention som kom ut i 1972. Det vart spelt inn 7. august 1971 i Pauley Pavilion ved UCLA i Los Angeles. Med på albumet er «Billy the Mountain», ein lang, forteljande parodi på ein rockeopera, som vart stadig meir populært på denne tida.
Albumet har ofte blitt oversett av musikkjournalistar, og markerer ein viktig periode i karrieren til bandet med fleire medlemmar av The Turtles med i bandet. Dette vart kort tid etter oppløyst då Zappa fall frå scenen og skada seg stygt. Songen «Eddie, Are You Kidding?» syner til Edward Nalbandian.
Albumet vart gjeve ut på ny på CD av Rykodisc i 1990 og i 1995.
Salslister
Album - Billboard (Nord-Amerika)
Fylkesveg 572 i Hedmark
Fylkesveg 572 i Hedmark går mellom Nybergsund og Bryn i Trysil kommune. Vegen er 32,7 km lang.
IR
IR, Ir, iR og ir kan syne til:
Loch Lomond and the Trossachs nasjonalpark
Loch Lomond and the Trossachs nasjonalpark (skotsk-gælisk Pàirc Nàiseanta Loch Laomainn is nan Tròisichean) er ein nasjonalpark i Skottland. Han var den fyrste av to parkar oppretta av Det skotske parlamentet i 2002. Parken ligg rundt innsjøen Loch Lomond, og omfattar fleire fjellkjeder der Trossachs er den mest kjende.
Parken strekker seg til å dekka store delar av vestdelen av det sørlege høglandet, som ligg nord for byområdet Glasgow, og inneheld mange fjell og innsjøar. Han er den fjerde største nasjonalparken på dei britiske øyane, med eit totalt areal på 1 865 km² og ei grense på rundt 350 km i lengde. Han har 21 fjell (munros, fjell høgare enn 914 meter), inkludert Ben Lomond, Ben Lui, Beinn Challuim, Ben More og to toppar kalla Bein Vorlich) og 20 corbetts (fjell på mellom 762 og 914 meter). Parken strekker seg over highlandforkastinga, som deler han inn i to særskilde regionar, lågland og høgland, som er klart forskjellige i underliggande geologi, jordtypar og topografi. Endringa i bergart er tydelegast ved sjølve Loch Lomond, sidan forkastinga går over øyane Inchmurrin, Creinch, Torrinch og Inchcailloch og over ryggen til Conic Hill. I sør ligg grøne jorder og dyrka mark; mot nord ligg det fjell.
Loch Lomond and The Trossachs National Park ligg nær det tett folkesette Central Belt i Skottland, og området har lenge vore populært blant vitjande. Hovudattraksjonane er å sjå på natur og dyreliv, turgåing, klatring, vassport og andre utandørsaktivitetar. I 2017 var det 2,9 millionar besøk i parken, der 2,1 millionar var dagsbesøk og 783 000 blei gjort av besøkande som overnatta i parken.
Dyreliv
Over 200 fuglearter og over 25 % av alle plantearter som ein kjenner til at finst i Storbritannia, er registrert i nasjonalparken. Parken er heimstad for mange av artane som er mest assosierte med det skotske høglandet, som tiur, hjort, ekorn, skotsk villkatt, kongeørn, vandrefalk, orrfugl, musvåk og fiskeørn.
Kokelv sjøsamiske museum
Kokelv sjøsamiske museum (nordsamisk Jáhkovuona Mearrasámi musea) er eit samisk museum i Kokelv i Hammerfest kommune i Troms og Finnmark. Museet ligg i Nillagården i Kokelv, eit sjøsamisk småbruk frå gjenoppbyggingstida etter andre verdskrigen. Museet består i dag av Nillágårdens bustadhus, bygd i 1950, fjøs, uthus og ein tredel av eit fellesnaust, og dessutan eit nyare museumsnaust. Nausta ligg nede på stranda i Kokelv, saman med andre naust som tilhøyrer folk i bygda.
Kokelv sameforeining blei stifta i 1983, med formål om å bevara og utvikla sjøsamisk kultur i Kokelv. For å dokumentera, sikra og synleggjera den sjøsamiske kulturen starta foreininga innsamling av gjenstandar, bilde og anna frå området. I 1991 danna foreininga Kokelv museumslag, som seinare same året grunnla stiftinga Kokelv sjøsamiske museum saman med Kvalsund kommune. I 1992 kjøpte stiftelsen Nillágården, eit nedlagt sjøsamisk småbruk. Museet har i dag utstillingar av dei innsamla gjenstandane i huset, fjøset og nausta. Gjenstandssamlinga til museet består av ei båtsamling på tolv båtar, utstyr og reiskapar tilhøyrande gardsbruk og fiske, husgeråd, og samiske klede og gjenstandar.
Museet er eit av fem museum i Vest-Finnmark som inngår i stiftinga RiddoDuottarMuseat, for samiske museum og samisk kunstsamling i Vest-Finnmark. Resten av er De Samiske Samlinger og Samisk Kunstmagasin i Karasjok, Kautokeino bygdetun i Kautokeino og Porsanger museum i Porsanger.
Fylkesveg 577 i Hedmark
Fylkesveg 577 i Hedmark går mellom Austre Eltå bru og Eltdalen i Trysil kommune. Vegen er 15,4 km lang.
Naafkopf
Naakkopf er eit fjell i Rätikonfjella (Alpane) på grensa mellom Austerrike, Liechtenstein og Sveits.
Källtorpssjön
Dammtorpssjön er ein innsjø i den sørlege delen av Nacka kommun, og innanfor Nackareservatet, i landskapet Södermanland i Sverige.
Källtorpssjön er ein såkalla sprekkedalssjø som strekkjer seg ca. 1,5 km i aust-vestleg retning. Innsjøen vert drenert via Dammtorpssjön og Nacka ström til Järlasjön. Ältavägen passarer gjennom nedslagsfelta til innsjøen.
Innsjøen nyttast gjerne for fiske av edelfisk som er av dei artane som er sett ut i innsjøen. Fram til 1980-talet kunne ein òg fiske etter krepsar i Källtorpssjön, men etter dette er han råka av krepsepest.
Källtorpssjön er ein populær badesjø, og vasskvaliteten for bading er god. Ved innsjøen ligg eit av Stockholmområdet sine mest vitja friluftsanlegg, Hellasgarden, der det er badeplass på sommaren og skeisebane på vinteren. Ut frå Hellasgarden går det mange turløyper, terrengløyper og, på vinteren, skiløyper. Ved nordbreidda, der Hästhagen ligg, er det ytterlegare ein badeplass, med omkringliggande klipper populære til soling.
Innsjøen og omgjevnadane har òg botanisk, zoologisk og geologisk interesse. Innsjøen er, av Nacka kommun, klassifisert som økologisk utsett.
Tony Duran
Tony Duran var ein amerikansk slidegitarist og songar. Frå 1972 var han medlem i Frank Zappa sitt band og han var medlem av Ruben and the Jets.
Slivo pole
Slivo pole (bulgarsk Сливо поле) er ein by og ein kommune i provinsen Ruse i Bulgaria. Kommunen omfattar byen Slivo pole og ti andre busetnader.
Kommunen har eit areal på 276 km2. Ved folketeljinga i 2011 hadde kommunen 10 855 innbyggjarar, medan sjølve byen hadde 2 990 innbyggjarar.
Dei største busetnadene i kommunen er:
Kvartsur
Eit kvartsur er eit instrument for måling av tid basert på piezoelektriske resonanssvingningar i ein kvartskrystall. Desse svingane styrer kvartsuret, på same måte som ein pendel styrer eit pendelur. Svingingane i kvartskrystaller har ein særs stabil frekvens, det vil sei at «takta» til svingingane berre vert endra forsvinnande lite over lang tid, slik at kvartsura derfor er særs presise.
Isaac Newton Telescope
Isaac Newton Telescope (INT) var opphavleg eit 98 tommar (2,5 m) stort spegelteleskop som vart teke i bruk ved Greenwich-observatoriet i Sussex i 1967. Det vart demontert i 1979, fullstendig ombygd og flytta til Roque de los Muchachos Observatory på La Palma på Kanariøyane, der observasjonane vart teken opp att i 1984. Teleskopet har fått eit nytt 100 tommars objektiv laga av keramisk materiale (Zerodur) som endrar esg særs lite i storleik og form ved temperaturvariasjonar, og det er blitt utstyrt med mellom anna Charge-Coupled Device for elektronisk biletkonstruksjon. Instrumentet er automatisert og styrt av datamaskin. Av observasjonstida vert 20 % disponert av Nederland, 5 % av Spania, 20 % av eit internasjonalt team og resten av Storbritannia.
Ira Sprague Bowen
Ira Sprague Bowen var ein USA-amerikansk fysikar og astronom. I 1927 oppdaga han at nebulium ikkje var eit grunnstoff, men i staden eit dobbelt ionisert hydrogen.
Lb
LB, lb eller lb. kan syne til:
Ira Sprague Bowen
Han var direktør for Mount Wilson-observatoriet 1946–1947, for både Mount Wilson- og Palomar-observatoriet 1948–1964. Bowien arbeidde hovudsakleg med ekseperimentell spektroskopi, tåkespekter, kosmisk stråling og bruksoptikk.
Honors
Prisar Oppkallingar
Waka/Jawaka
Waka/Jawaka er eit album av Frank Zappa som kom ut i juli 1972. Albumet er eit jazz-aktig føregangar til The Grand Wazoo (november 1972), og som plateomslaget indikerer ein slags oppfølgjar til Hot Rats frå 1969. I følgje Zappa var tittelen «noko som kom fram på eit Ouija-brett ein gong».
Songar
Sporet «It Just Might Be a One-Shot Deal» er ei merkeleg soge om hallusinasjonar sungen av Sal Marquez og Janet Ferguson (groupien i 200 Motels). Jeff Simmons sin hawaii-gitar skapar eit drameaktig bilete ala Steely Dan, med med teksten but you should be diggin' it while it's happening cause it just might be a one-shot deal,
Salslister
Album - Billboard (Nord-Amerika)
Fylkesveg 581 i Hedmark
Fylkesveg 581 i Hedmark går mellom Engerneset i Trysil kommune og Sundet i Engerdal kommune. Vegen er 43,5 km lang.
Bruqin
Bruqin (arabisk إبروقين ) er ein palestinsk by som ligg 13 kilometer vest for Salfit i Salfit guvernement nord på Vestbreidda og like ved den israelske busetjinga Brukhin. I følgje Palestinsk statistisk sentralbyrå hadde byen eit folketal på 3 236 i 2007. Bruqin låg tidlegare langs ei kamelhandelsrute. Det finst spor etter romarane i byen, med tre dammar og ei grav frå denne tida.
Arkeologi
Bruqin er ein eldgammal stad. Den franske oppdagaren Victor Guérin fann fleire store tilpassa steinar i murane til moderne hus, og ei gammal grav nær landsyen med to gravliknande kammer.
Historie
Staden var oppført i osmanske skattelister i 1596 som Bruqin i Jabal Qubal nahiya i Nablus liwa. Han hadde då eit folketal på 16 hushaldningar, alle muslimar. Landsbybuarane betalte skatt for kveite, bygg, sommaravlingar, oliven, og geiter eller bikubar, og ei presse for oliven eller druer.
I 1870 estimerte Guérin at landsbyen hadde 300 innbyggjarar. I «Survey of Western Palestina» i 1882 vart landsbyen (kalla Berukin) skildra som ein «mellomstor landsby på enden av ein utstikkar, og ein bratt skrent ned til dalen nedanfor. Det var kjelder like nedanfor husa. I sør ligg grotter, og i nord oliven.»
I ei folketeljing i 1922 utført av Dei britiske mandatstyresmaktene, hadde Bruqin eit folketal på 367, alle muslimar. medan Burqin i folketeljinga i 1931 hadde 90 busette hus og eit folketal på 534, igjen alle muslimar. I 1945 var folketalet 690, alle arabarar, medan det samla landarealet var 12 628 mål, i følgje ei offisiell landmåling. Av dette var 3 175 for plantasjar og irrigert land, 2 301 for korn, medan 28 mål var klassifisert som utbygde område.
Luvsjön
Luvsjön er ein innsjø i utkanten av Katrineholm i Södermanland i Sverige. Inntil innsjøen ligg ein tettstad med same namn, som mellom anna består av villaer bygd etter 2000.
Lambert
Lambert er ei eldre måleining får luminans med symbol L eller La. 1 lambert er 1/π candela/cm².
Vesperae solennes de Confessore
Vesperae solennes de Confessore, KV 339, er ein vesper av Wolfgang Amadeus Mozart, komponert i seks satsar. Vesperen følgjer katolsk liturgi for ein vesper, og inkluderer Magnificat frå Lukasevangeliet i tillegg til fem salmar frå Det gamle testamentet. Namnet «de Confessore» viser at vesperen er skriven til ein helgen, «solennes» tyder høgtidleg, og viser at det er skrive for framføring med orkester.
Vesperen er skriven for solistar (sopran, alt, tenor og bass), firstemt kor, to clarinoar, to fiolinar, pauker, cello, kontrabass, fagott, tre tromboner og orgel. Han er mest kjend for sopranarien i «Laudate Dominum».
Teksten til dei seks satsane i vesperen er henta frå bibelske salmar, og alle satsane vert avslutta med doksologien Gloria Patri. Satsane er Dixit (Salme 109), Confitebur (Sal. 110), Beatus Vir (Sal. 111), Laudate Pueri (Sal, 112), Laudate (Sal. 116) og Magnificat (Luk. 1).
Musikken vart skriven medan Mozart var hoffkomponist for erkebiskopen i Salzburg.
Fjågesund kyrkje
Fjågesund kyrkje er ei langkyrkje frå 1916 i Kviteseid kommune i Vestfold og Telemark.
Før 1997 var kyrkja kapell i Kviteseid sokn, før det vart skilt ut eit sokn som òg omfattar Kilen kapell. Kyrkja vart beisa i 1993. Servicebygget attmed kyrkja er frå 1994.
Kyrkjegarden ligg om lag 500 meter søraust for kyrkja og vart innvigd i 1901.
NM i orientering 1993
Kort løype
<br style="clear:both;" />
Stafett
<br style="clear:both;" />
Normal løype – 8,9 km
<br style="clear:both;" />
Vidar Underseth
Vidar Henning Underseth er ein norsk spelemann og folkedansar frå Solund i Sogn og Fjordane. Underseth spelar fele og hardingfele, og har vunne Landskappleiken i pardans i 1989, 1991 og 1994. Alle tre gongane hadde han Hilde Bjørkum som dansepartnar. I 1989 mottok Underseth og Bjørkum kongepokal i dans på landskappleiken.
Vidar Underseth er oppvaksen i Tangenes i Solund i Ytre Sogn, og tok til å spele fele då han var 15-16 år gamal. Seinare gjekk han i lære hjå jølstringen Sigmund Eikås. Underseth er busett i Ålesund, og arbeider 50 % som hardingfelelærar i Ålesund kommune, og 50 % i Sogn og Fjordane fylkeskommune si fylkesmusikarordning. I 2006 ga han ut Mine første feleslåttar, eit læreverk på DVD for fele og hardingfele.
Underseth er musikalsk leiar i hardingfelegruppa i spelemannslaget UL Ivar Aasen i Ålesund.
Ájos Amvrósios
Ájos Amvrósios (gresk Άγιος Αμβρόσιος, tyrkisk Esentepe) er ein by på Kypros og ein lokalstyrd busetnad i distriktet Kerýnia i Republikken Kypros.
Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som kommunen Esentepe i distriktet Girne.
Ved folketeljinga i 2011 hadde den nord-kypriotiske kommunen Esentepe 2 414 innbyggjarar, fordelt på busetnadene:
Nätschen
Nätschen er eit fjell i Andermatt i kantonen Uri i Sveits. Høgare opp frå Nätschen vert fjellet kalla Gütsch. Det er eit av fjella i Gotthard Oberalp Arena, og det same er Gemsstock, som ligg på den andre sida av Andermatt. Det går 11 skiløyper ned fjellet og til saman 21 km med løyper. Fire skiheisar går opp til toppen.
Det går jernbane opp til skisenteret.
Sophie Cliff
Sophie Cliff er ein kjenneleg granittvegg ved austsida av innløpet til Piccard Cove i Wilhelmina Bay, på vestkysten av Graham Land. Han vart først kartlagt og namngjeven av Belgica-ekspedisjonen under Gerlache i 1898.
Fylkesveg 585 i Hedmark
Fylkesveg 585 i Hedmark går mellom Mosanden og Stormota i Trysil kommune. Vegen er 1,4 km lang.
Långhalsen
Långhalsen er ein innsjø som ligg sør i Södermanland i Sverige, og har samband med kommunane Nyköping, Katrineholm og Flen. Innsjøen har eit overflateareal på 34 km², og ligg 19 meter over havet. Innsjøen er smal, på dei fleste stader ca. ein kilometer brei, og ingen stader meir enn tre kilometer brei. Långhalsen vert drenert av Nyköpingsån. Største tettstad ved innsjøen er Vrena.
I 1857 vart Långhalsen (og Yngaren) senka med ca. to meter, for å vinne ca. 3000 tønner (ca. 12 km²) dyrkbar mark.
Fylkesveg 584 i Hedmark
Fylkesveg 584 i Hedmark går mellom Østenheden og Ulvsjøen i Trysil kommune. Vegen er 17,3 km lang.
Jacobus Kapteyn
Jacobus Cornelius Kapteyn var ein nederlandsk astronom. Han er kjend for sine omfattande studiar av Mjølkevegen, og var den første som fann bevis for at galaksar roterer.
Kapteyn var professor i Groningen frå 1878 til 1921. Han var den første som nytta statistiske metodar i astronomien. Han oppdaga ei stjerne som flytta seg særleg raskt, Kapteyn-stjerna.
Prisar
Prisar
Tsenovo
Tsenovo (bulgarsk Ценово) er ein landsby og ein kommune i provinsen Ruse i Bulgaria. Kommunen omfattar ni busetnader, men ingen byar.
Kommunen har eit areal på 258 km2. Ved folketeljinga i 2011 hadde kommunen 5 923 innbyggjarar, medan sjølve landsbyen hadde 1 579 innbyggjarar.
Dei største busetnadene i kommunen er:
Glavinitsa
Glavinitsa (bulgarsk Главиница) er ein by og ein kommune i provinsen Silistra i Bulgaria. Kommunen omfattar byen Glavinitsa og 18 andre busetnader.
Kommunen har eit areal på 481 km2. Ved folketeljinga i 2011 hadde kommunen 10 930 innbyggjarar, medan sjølve byen hadde 1 569 innbyggjarar.
Dei største busetnadene i kommunen er:
Neville Southall
Neville Southall er ein walisisk tidlegare fotballspelar frå Llandudno i Wales. Målvakta er kjend for sine 17 sesongar i Everton FC, der han var med om å vinne ligapokalar, FA-cuppokalar og cupvinnarcupen 1985.
Tammerfors kunstmuseum
Tammerfors kunstmuseum (finsk Tampereen taidemuseo) er eit kunstmuseum i Tammerfors, Finland. Museet vart etablert i 1931 av Tammerfors Konstförening. Museet blir sidan 1985 drive av Tammerfors kommune. Museet held til i eit tidlegare kornmagasin i bydelen Amuri. Bygninga er frå 1838 og er teikna av Carl Ludvig Engel. Magasinet vart ombygd til museum i 1931 av etter teikningar av Hilja Gestrin.
Neville Southall
Klubbspel
Southall spelte 1980/81-sesongen på fjerdedivisjonsklubben Bury. Mot £150 000 vart han sommaren 1981 overført til topplaget Everton. Fyrst hausten 1983 vart han eit opplagt fyrsteval på målvaktsplassen i klubben. Dei neste åra var han ein solid sisteskanse for ein klubb som sanka fleire store meistertitlar. I 1984 var Southall med på å vinne FA-cupen, og våren etter vart han ligameister, få dagar etter stod han i målet då Everton i Rotterdam slo Rapid Wien 3-1 i finalen i cupvinnarcupen. Same året vart han kåra til årets spelar av dei engelsk sportsjournalistane. I 1987 vart Southall ligameister for andre gong. Deretter gjekk Everton sine år som storlag over. Southall vart likevel verande i klubben, og kunne i 1995 gledje som over å vinne FA-cupen med finalesiger 1-0 over Manchester United. Han var fyrstemålvakt i Everton til 1997. I 1998 forlet han Everton med klubbrekord i talet på ligakampar, 578. Sidan vakta han målet til Torquay United på nivå fire i to sesongar til sommaren 2000. Gjennom åra vikarierte Southall i seks klubbar, med andrenivålaget Stoke City som den mest kjende av desse klubbane.
Landslagsspel
Southall spelte 92 landskampar for Wales i tida 1982-97, kaptein i 5 kampar åra 1989-91. Han deltok aldri i ein stor internasjonal meisterskap.
Tammerfors kunstmuseum
Dei fem mest representerte kunstnarane i samlingane til museet er Tove Jansson (1919 verk, mest teikningar, men også nokre måleri og tablå frå mummiverda), Janssons sambuar Tuulikki Pietilä (545 verk), Magnus Enckell (303 verk), Kalle Löytänä (299 verk) og Matti Petäjä (236 verk).
Mummimuseet vart i 2012/13 flytta til kunstmuseet, etter at det sidan 1987 hadde hatt tilhald i Tammerfors bibliotek. Planen var at det skulle flyttast vidare til kulturhuset Tammerforshuset i 2016.
Eininga lea
Lea er ei eldre måleining for garntjukkleik eller garnnummer, særskild nytta for lingarn. Han syner til kor mange hespar på 300 yard (274 meter) som veg eit britisk pund eller 0,454 kg.
NM i orientering 1993/langdistanse
Noregsmeisterskapen i orientering 1993 i langdistanse vart avvikla 19. juni i Sogndal. Mennene sprang ei 26 km lang løype, kvinneløypa var på 16 km.
Menn
<br style="clear:both;" />
Kvinner
<br style="clear:both;" />
Eininga lea
I dag nyttar ein i staden lengdetettleiken til garnet, målt i tex, der 1 tex er 1 gram/kilometer. Viss garnnummeret er n lea er lengdetettleiken 1657/n tex.
Niderhorn
Niderhorn er eit fjell i Bern-Alpane i Sveits. Det må ikkje forvekslast med Niederhorn.
Långsjön i Tyresta
Långsjön er ein innsjø i Tyresta nasjonalpark i Tyresö kommun i Södermanland i Sverige. Innsjøen har eit overflateareal på er 0,095 km², og innsjøen ligg 41 meter over havet. Gjennomsnittsdjupna er 3,8 meter, og innsjøen rommar 364 000 m³ vatn. Største djupne i innsjøen er målt til 7,7 meter.
Vasstilførsel kjem frå Trehörningen, og vert drenert til Mörtsjön. Vatnet ender til slutt i Austersjøen.
Thuronyi Bluff
Thuronyi Bluff er ein markant skrent på austkysten av Den antarktiske halvøya, mot Larsenisen og Weddellhavet og like sør for Den antarktiske polarsirkelen. Han ligg oppom Millfjorden i Britisk Antarktis ved foten av Cole Peninsula, mellom Balchbreen og Gouldbreen i Graham Land. Skrenten vart oppdaga på flyfoto teken den 22. desember 1947, under Ronne antarktiske forskingsekspedisjon.
Denne skrenten er kalla opp etter Géza T. Thuronyi som var ekspert på Antarktis ved Library of Congres, gjeve av Advisory Committee on Antarctic Names.
Ewald Christian von Kleist
Ewald Christian von Kleist var ein prøyssisk diktar og offiser. Saman med Friedrich Gottlieb Klopstock og Albrecht von Haller er han rekna som ein dei viktige elegiske lyrikarane innan tysk litteratur.
Liv og virke
Kleist var fødd på familiegodset Zeblin ved Köslin i Pommern. Han tilhøyrde ein av dei fornemste uradelslektene i Preussen. Han gjekk på gymnasiet i Danzig og studerte ved Albertina-universitetet i Königsberg. I 1736 blei han dansk offiser, men i 1740 blei han kalla til Preussen av kong Fredrik den store og utnemnd til løytnant ved regimentet til prins Heinrich av Preussen.
Etter at han frå 1744 til 1745 hadde deltatt i den andre schlesiske krigen, blei han forfremma til stabsskaptein i 1749, og fekk to år seinare kommandoen over eit kompani. Etter ei reise til Sveits, og etter å ha vore alvorleg sjuk, hadde han i mai 1756 byrja på eit kuropphald i Freienwalde, då han fekk ordre om å venda tilbake til regimentet og reiste i felten. Allereie året etter blei han forfremma til major, og deretter til direktør for eit feltlasarett i Leipzig.
I Leipzig byrja han på det vesle eposet sitt Cissides und Paches. Han blei òg venn med Gotthold Ephraim Lessing, og denne oppfordra han til å skriva eit sørgespel. Kleist skreiv Seneca, men meinte sjølv utkastet var mislykka.
I mai 1758 følgde Kleist korpset til prins Heinrich, som dreiv riksarmeen tilbake til Hof. Trass fleire tilbakeslag kunne han ikkje bestemma seg for å søka avskjed. I slaget ved Kunersdorf den 12. august 1759 trengde han i spissen for bataljonen sin fram mot eit fiendtleg batteri. Han blei skadd i høgre hand, tok sverdet i venstre og storma vidare, før fiendtlege kuler trefte det høgre beinet hans. Avmektig blei Kleiste liggande på slagmarka heile natta. Han blei plyndra av kosakkane, og blei fyrst teken til Frankfurt an der Oder den 13. Her døydde han av såra sine 24. august 1759, og blei ærefullt gravlagd av den russiske garnisonen.
Dødsfallet inspirerte ein scene i Wallensteins Tod av Friedrich Schiller, gravferda til Max Piccolomini. Ewald Christian von Kleist var òg forbilde for Tellheim i Minna von Barnhelm av Lessing.
Forfattarskap
Det reine sinnet til Kleist speglar seg i alle dei poetiske verka hans, tidleg i forteljingane Die Freundschaft og Arist og dessutan i idyllen Irin. Han skildrar naturen med friskt liv og begeistring. Ved sida av beskrivande dikt freista Kleist seg òg på fablar, idyllar og hymnar.
Hans Sämtliche Werke blei gjevne ut av Ramler (Berlin 1760, 2 bd.), seinare av Wilhelm Körte (med biografi, Berlin 1803, 2 bd.; 5. oppl. 1853) og seinare med Briefen av August Sauer (Berlin 1884, 3 Tle.). Nokre av dikta hans blei omsett til norsk (dansk) i 1773 og gjevne ut under tittelen Poesier.
Narve Hoff
Narve Hoff er ein tidlegare idrettsutøvar frå Ålesund. Han vart norsk meister i spydkast i 1985 og 1987, tildelt kongepokalen i 1987. I tida før han satsa på friidrett, spelte Hoff fleire sesongar volleyball med Ålesund VK i den norske toppserien.
Aktiv
Hoff sette personleg rekord og fylkesrekord med 76,16 meter heime i Ålesund den 19. juni 1982. Under gunstige kast-tilhøve i Liabygda i Stranda 25. september 1984 smekka han til med 83,64 meter. Prestasjonen sende han opp på åttandeplassen i norsk spydkasting med den dåverande spydtypa. Under Friidretts-NM 1985 kasta han nesten like langt då han vann NM-gull og viste karar som Per Erling Olsen og Reidar Lorentzen til andre- og tredjeplass.
Iskaka
Iskaka (arabisk إسكاكا) er ein palestinsk by som ligg i Salfit guvernement nord på Vestbreidda, 27 kilometer sørvest for Nablus. I følgje Palestinsk statistisk sentralbyrå hadde han 912 innbyggjarar i 2007.
Aldrans
Aldrans er ein kommune i distriktet Innsbruck Land i forbundslandet Tirol i Austerrike. Kommunen har ei flatevidd på 8,85 km² og i kring 2 700 ibuarar. Aldrans ligg 760 meter over havet, straks søraust om Innsbruck. I dag er kommunen nærast ein rein forstad til forbundshovudstaden.
Lengdeeining
Ei lengdeeining er ei avgrensa lengd eller avstand som vert nytta til å måle lengdestorleikar. I SI-systemet er måleininga for lengd meter (symbol m), og vert nytta i lag med SI-prefiks eller symbola deira, som til dømes millimeter (mm) eller kilometer (km).
Grunnlaget for val av lengdeeiningar har gjerne vore lekamar eller storleikar som finst i naturen med omtrent fast lengd, eller lengder som vert definert ut frå fysiske uforanderlege storleikar.
League
League, legua eller lieue er ei gammal måleining for lengd som vart nytta i Vest-Europa. Han var opphavleg ca. 2,5 km og seinare 3 mil.
Napf
Napf er eit fjell på grensa mellom kantonane Bern og Luzern. Han er det høgaste punktet i Napfgebiet-området, nord for Bern-Alpane.
Tragic Corner
Tragic Corner er ein skrent med ei høgd opp mot kring 750 m og på Boulding Ridge mellom Toddbreen og McClarybreen ved Fallières Coast. Han fekk dette namnet av UK Antarctic Place-Names Committee (UK-APC) fordi T.J. Allan og J.F. Noel omkom i nærleiken som følgje av ei ulukke på ein sledetur frå Stonington Island i mai 1966.
Alfatar
Alfatar (bulgarsk Алфатар) er ein by og ein kommune i provinsen Silistra i Bulgaria. Kommunen omfattar byen Alfatar og seks andre busetnader.
Estadio de la Cartuja
Estadio de la Cartuja (spansk Estadio Olímpico de la Cartuja, også Olímpico Sevilla, 'Olympiastadion i Sevilla') er eit fleirbruksstadion i Sevilla i Spania. Anlegget stod ferdig i 1999 til VM i friidrett og har ein tilskodarkapasitet på 57 619. Estadio de la Cartuja er rekna som eit femstjerners stadion av UEFA og var vertskap for UEFA-cupen i 2003 mellom Celtic FC og FC Porto.
Alfatar
Kommunen har eit areal på 249 km2. Ved folketeljinga i 2011 hadde kommunen 3 036 innbyggjarar, medan sjølve byen hadde 1 633 innbyggjarar.
Haris i Salfit
Haris (arabisk حارس) er ein palestinsk by som ligg i Salfit guvernement nord på Vestbreidda, 24 kilometer sørvest for Nablus. I følgje Palestinsk statistisk sentralbyrå hadde han eit folketal på 3 427 i 2007.
Historie
I ei folketeljing i 1922 utført av Dei britiske mandatstyresmaktene hadde Haris (kalla Hares) eit folketal på 285, alle muslimar.
Haris har blitt direkte råka av bygginga av muren på vestbreidda og busetjingane kring Ariel og Barqan industriområde.
Raud flugesopp
Raud flugesopp er ein stilksporesopp av slekta Amanita. Namnet kjem frå at ein brukte han som insektmiddel, men bruken av soppen som hallusinogent rusmiddel er også kjend langt tilbake i historia.
Kjenneteikn
Raud flugesopp er ein velkjend sopp. Når han er fullt utvaksen er hatten gjerne 12–15 cm i diameter, i sjeldne tilfelle opp til 30 cm. Han har ein særprega blodraud farge som gradvis går over til gul med alderen. Dei kvite flekkane rundt er restane etter membranen (velum) som omgjev soppen når han er i eit tidleg stadium. Stammen er kvit, 5–20 cm i lengd og har eit kolbeaktig fundament som ber restane av det ovannemnde sløret.
Habitat
Raud flugesopp lever i symbiose med tre, og veks på røter i forskjellige lauv- og barskogar. Han trivst oftast best saman med bjørk eller gran. Han slår òg utanfor skogsområde, til dømes i parkar og andre stader der det finst tre i nærleiken. I tillegg er dette ein sopp som enkelt kan importerast til andre land og inngå symbiose med andre tresortar. Han finst i heile Noreg.
Varietetar
Det finst fleire varietetar av arten der forskjellen hovudsakleg ligg i fargen:
Gift
Raud flugesopp inneheld ei rekke nevrotoksin. Dei viktigaste er ibotensyre og muscimol. Ibotensyre er ein potent agonist for NMDA-reseptorar og metabotrope glutamatreseptorar. Ho er òg ein svak agonist for AMPA- og kainatreseptorar. Muscimol er ein potent GABAA-agonist og er den viktigaste psykoaktive substansen i raud flugesopp.
Dei aktive toksina til soppen, ibotensyre og muscimol, er vassløyselege. Soppen blir brukt som matsopp i enkelte kulturar, m.a. i Aust-Europa der han først blir kokt i fleire omgangar, og vatnet som no inneheld dei vassløyselege kjemikalia blir bytte med friskt vatn mellom kvart oppkok, og deretter blir steikt. Det har ikkje vore påvist dødsfall ved inntak av raud flugesopp.
Williamson Bluff
Williamson Bluff er ein skrent med flat topp meir enn 1 000 meter over havet nær enden av Trailfjorden på austkysten av Graham Land. Den øvre delen av skrenten er snødekt, men sidene er bratte. Skrenten strekkjer seg frå austsida av Bills Gulch, 7 km nordaust for Mount Shelby. Han vart fotografert frå lufta av personell frå U.S. Antarctic Service (USAS) på ein flytur under 28. september 1940. Han vart namngjeven av UK Antarctic Place-Names Committee (UK-APC) etter William Williamson (1804–75), ein britisk matematikar og advokat som gjorde ein av dei første målingane av overflate straumen til ein isbre i Sveits i 1844.
Niederhorn
Niederhorn (1950 moh) er eit fjell i Dei sveitsiske Alpane i Berner Oberland nær Beatenberg. Toppen ligg lengst vest på Güggis-ryggen. Frå toppen kan ein sjå Thunsjøen og heile Bern-Alpane.
Det vart bygd ei kabelvognbane opp til toppen i 1946 med ein restaurant og leikeplass. I dag kan ein nå toppen med Seilbahnen Beatenberg-Niederhorn, ein meir moderne gondolbane som går opp frå landsbyen Beatenberg.
Ragna Prag-Magelssen
Ragna Prag-Magelssen var ei norsk organisasjonskvinne som var kultur- og opplæringsleiar i Nasjonal Samling sin kvinneorganisasjon og sentral i dyrevernrørsla.
Familie og bakgrunn
Ragna Prag-Magelssen var fødd på Ådalsbruk i Løten. Ho var dotter av forvaltaren på Ådals bruk i Løten, Mathias (Maths) Pedersen og hustru Gunhild Olsen. Ho var faster til arkitekten Rolf Prag. Ragna og fleire andre familiemedlemmer endra etternamna sine til Prag ein gong før 1915. Ho vart gift 16. mars 1916 på Hamar med tannlege Johannes Magelssen.
Liv og virke
Ragna Prag-Magelssen var frå slutten av 1890-åra tilsett i Oplandske Kreditbank på Hamar. Ho vart seinare medlem av Norske Kvinners Nasjonalråd. I perioden 1928-38 var ho formann i Hamar og omegns dyrebeskyttelsesforening. Ho var deretter varamedlem i styret for Norges Dyrebeskyttelsesforbund.
Ho vart tidleg medlem av Nasjonal Samling og stod på listene til Stortingsvalet i 1933 i Hedmark. I NS vart ho etterkvart kultur- og opplæringsleiar i NS’ kvinneorganisasjon (NSK), der Olga Bjoner var leiar. I 1942 vart ho omtalt som «konsulenten for kvinnespørsmålene» i Kulturdepartementet.
Ragna Prag-Magelssen dreiv dessutan i ei årrekke ei antikvitetsforretning på Hamar.
I dommen mot Ragna Prag-Magelssen etter andre verdskrig «ble det lagt vekt på hennes arbeid med å nazifisere kvinneorganisasjonene og hennes utstrakte kursvirksomhet og studiesirkler for å lære kvinnene opp i nyordningens tanker.»
Dette arbeidet resulterte mellom anna i boka Også vi når det blir krevet ... : Innlegg fra norske kvinner om den nasjonale, moralske og politiske gjenfødelse i Norges skjebnetime, der ho var redaktør. Boka kom ut på Blix forlag.
Big Jim Sullivan
Big Jim Sullivan var ein engelsk musikar, som starta karrieren sin i 1958.
Han er mest kjend som studiomusikar. I 1960-åra og i 1970-åra var han ein av dei mest nytta studiomusikarane i Storbritannia og spelte på kring 800 singlar som gjekk inn på UK Singles Chart i løpet av karrieren, 54 av desse nådde toppen av lista.
Tidleg liv og karriere
Han var fødd James George Tomkins på Uxbridge Hospital i Middlesex i England, og drog til Woodfield Secondary School i Cranford i Middlesex. 14 år gammal byrja han å spele gitar, og i løpet av to år hadde han blitt profesjonell.
Han kalla seg sjølv Jimmy Sullivan fordi det høyrtes liknande ut som Lonnie Donegan.
Då han var særs ung spelte han i The Clay County Boys, The Soho Skiffle Group, Johnny Duncan's Blue Grass Boys, Vince Taylor & The Playboys, Janice Peters & The Playboys og The Vince Eager Band.
Niesehorn
Niesehorn eller Niesehore er eit fjell i Bern-Alpane i Sveits.
Big Jim Sullivan
Tidleg liv og karriere
Sullivan gav gitartimar til den nære naboen Ritchie Blackmore.
I 1959 møtte han Marty Wilde og vart invitert med i bandet hans, the Wildcats, som var oppvarmingsnummer for fjernsynsserien Oh, Boy!, produsert av Jack Good. The Wildcats akkompagnerte Eddie Cochran og Gene Vincent på turneen deira i Storbritannia i 1960. Dette var turneen då Cochran døydde. Wilde kjøpte Sullivan ein Gibson Les Paul-gitar, visstnok den første som vart spelt i Storbritannia, som han kjøpte frå Sister Rosetta Tharpe. Han spelte seinare ein kirsebærraud Gibson 345-gitar.
Han vart sologitaristen i Krew Kats, og spelte i 1961 på songane «Trambone», «Samovar», «Peak Hour», «Jack's Good» og «The Bat».
Sullivan, Ritchie Blackmore og Pete Townshend, overtydde Jim Marshall om å lage betre og billigare forsterkara.
Studiomusikar
Tidleg i 1960-åra spelte han på hittar av Billy Fury, Frank Ifield, Adam Faith, Frankie Vaughan, Helen Shapiro, Johnny Hallyday, Freddie and the Dreamers, Cilla Black, Tom Jones, Shirley Bassey, Dusty Springfield og mange fleire. Han spelte gitar på Alexis Korner- og Blues Incorporated-albumet R&B from the Marquee i 1962 og debutalbumet til Georgie Fame, Rhythm & Blues at the Flamingo i 1964. I tillegg til at han spelte på mange britiske album, spelte Sullivan på konsertalbumet til Bobby Darin frå 1966, Something Special, Little Richard sitt Get Down With It: The OKeh Sessions frå 1966 og Del Shannon-albumet Home and Away i 1967. Han var òg fast gitarist på Top of the Pops, Ready Steady Go! og Saturday Club.
Seinare i 1960- og 1970-åra heldt Sullivan fram å spele på mange hittar, som dei av The Walker Brothers, Donovan, David Bowie, Benny Hill, The New Seekers, Thunderclap Newman, Love Affair, Long John Baldry, Marmalade, Small Faces, The Tremeloes og Rolf Harris. I 1968 spelte han på George Harrison sitt Wonderwall. Han leia og spelte på debutalbumet til Amazing Blondel i 1969, og spelte same året på albumet Sound of Sunforest, der overturen vart nytta i filmen A Clockwork Orange. I 1971 spelte han i Jean-Claude Vannier Orchestra for Serge Gainsbourg sitt Histoire de Melody Nelson, og spelte på Frank Zappa sitt 200 Motels. I 1972 laga han arrangementa for orkesterversjonen av The Who sitt Tommy i 1972.
Som sjølvstendig musikar
I 1969 vart Sullivan med i bandet til Tom Jones og det var då Jones var i Las Vegas at han møtte og vart vener med Elvis Presley.
Han gav ut instrumentalalbumet Sullivan Plays O'Sullivan (1971) og var med i fjernsynsserien Bay City Rollers-serien Shang A Lang.
I 1960-åra lærte Sullivan å spele sitar av Vilayat Khan og gav ut to album med sitarmusikk under sitt eige namn (Sitar Beat (1967) og Lord Sitar (1968)). Han speler òg sitar på ei musikalsk tolking av Kama Sutra. Sullivan praktiserte sitar med George Harrison.
I 1974 slo Sullivan seg med plateprodusenten Derek Lawrence, og danna plateselskapet Retreat Records. Her gav han ut albumet Big Jim's Back (1975). Han fronta eit band kalla Tiger, i lag med vokalisten Nicky Moore, og gav ut tre album med dette namnet før gruppa vart oppløyst i 1976. Retreat Records produserte forskjellige artistar, som Labi Siffre, Chas & Dave og McGuinness Flint. Sullivan produserte og arrangerte Siffre sin «I Got The ..»., som vart sampla av Eminem. Lawrence og Sullivan reiste til USA i denne perioden for å produsere glam-metalbandet Angel.
I 1978 vart han ein del av James Last Orchestra dei neste ni åra og turnerte òg med Olivia Newton-John etter suksessen hennar med Grease. I 1987 byrja han å skrive musikk for filmar og reklamar. Seinare turnerte Sullivan og gitaristen Doug Pruden som BJS Duo, og han spelte i Big Jim Sullivan Band med Duncan McKenzie, Malcolm Mortimore og Pete Shaw.
Kjende innspelingar
Sullivan spelte gitar på dei følgjande songane:
Lengdeutvidingsskoeffisient
Lengdeutvidingsskoeffisient for eit fast stoff er tilhøvet mellom lengdeauken og temperaturauken. Han er definert som
der L er lengda, i m, \Delta L er lengdeutvidelsen, i m, og \Delta T er endringa i temperatur, i K. SI-eininga er 1 K^{-1}, men i teknisk samanheng nyttar ein ofte mm/m/°C, der 1 mm/m/°C = 10-3 K-1. Lengdeutvidingsskoeffisienten kan berre gjevast ved ein viss temperatur eller som gjennomsnittsverdi for eit visst temperaturområde.
Window Buttress
Window Buttress er ei klippe med ei høgd opp mot kring 800 m nær søraustenden av Fuchs forlandsbre ved Adelaide Island, 6 km vest-nordvest for toppen av Mount Ditte. Ho fekk dette namnet av UK Antarctic Place-Names Committee (UK-APC), 1982, frå den vindaugeliknande strukturen nær toppen av klippa, som er synleg berre frå sørvest.
Farkha
Farkha (arabisk فرخة) er ein palestinsk landsby i Salfit guvernement nord på Vestbreidda, 30 kilometer sør for Nablus. I følgje Palestinsk statistisk sentralbyrå hadde han eit folketal på kring 1 336 i 2007.
Skiippagurra
Skiippagurra er ei bygd i Tana kommune i Finnmark-området i Troms og Finnmark fylke. Ho ligg på austsida av Tanaelva, rundt 4 kilometer sør for kommunesenteret Tana bru. Grunnkrinsen Skiippagurra har i følgje SSB 254 innbyggjarar (2008).
Skiippagurra er sjekkpunkt i Finnmarksløpet.
Skiippagurrafestivalen blei arrangert kvar sommar frå 2003 til 2011.
Långsjön i Älvsjö
Långsjön er ein innsjø som utgjer grensa mellom kommunane Stockholm og Huddinge kommun, og mellom bydelane Herrängen og Segeltorp, sør i Stockholms län og landskapet Södermanland i Sverige.
Innsjøen har eit overflateareal på 0,298 km², og ligg 30,6 meter over havet. Innsjøen har ei gjennomsnittsdjupne er 2,2 meter, og innsjøen rommar 617 000 m³ vatn. På det djupaste er innsjøen 3,3 meter.
Vassreinsing
Stockholm Vatten tilfører Långsjön 30 liter reint drikkevatn per sekund for å betre vasskvaliteten, og motverke algevekst. Huddinge kommune let overflatevatn renne ureinsa ut i innsjøen, mellom anna frå det sterkt trafikkerte Häradsvägen. Nokre gonger hamnar meir eller mindre uuttynna avløpsvatn frå eit overbelasta leidningsnett direkte i innsjøen. Långsjön sitt nedbørområde består av om lag 60 prosent busette område.
Hausten 2006 vart det gjennomført eit prosjekt av Stockholm Vatten for fosforredusering, som på sikt skal gje betre balanse i fiskepopulasjonen i innsjøen, samt auke krepsepopulasjonen.
Sidan november 2008 har Långsjön inngått i vassverningsområdet Östra Mälaren.
Dulovo
Dulovo (bulgarsk Дулово) er ein by og ein kommune i provinsen Silistra i Bulgaria. Kommunen omfattar byen Dulovo og 26 andre busetnader.
Kommunen har eit areal på 566 km2. Ved folketeljinga i 2011 hadde kommunen 28 282 innbyggjarar, medan sjølve byen hadde 6 537 innbyggjarar.
Dei største busetnadene i kommunen er:
Erlend Svardal Bøe
Erlend Svardal Bøe er ein politikar frå Florø som sidan 2021 har representert valkrinsen Troms og partiet Høgre på Stortinget.
Igloolikøya
Igloolikøya er ei lita øy i Qikiqtaaluk-regionen i Nunavut i Canada. Ho ligg i Foxesjøen i Hudsonbukta, svært nær Melvillehalvøya (og noko mindre til Baffinøya). Det finst berre ein busetnad på øya, som også heiter Igloolik.
Ordet «Igloolik» er inuktitut for 'det er hus her', og viser til torvhus eller qarmaqar som fanst i området. Inuittar og forfedrane deira har budd på øya sidan 2000 f.Kr. Dei arkeologiske funnstadene på øya, som viser ein sekvens fram til år 1000, blei utnemnde til National Historic Site of Canada i 1978.
Klima
Igloolik har polart klima (ET), med ni månader der gjennomsnittstemperaturen er under 0 °C. Vintrane er lange og kalde, og oktober er den snørikaste månaden. Somrane kan vera kjølige til milde, med kalde netter.
Tsjernik
Tsjernik (bulgarsk Черник) er ein landsby i kommunen Dulovo i provinsen Silistra i Bulgaria. Ved folketeljinga i 2011 hadde busetnaden 2 343 innbyggjarar.
James Bradley
James Bradley var ein engelsk astronom og tente som Astronomer Royal frå 1742, etter Edmund Halley. Han er mest kjend for to grunnleggande oppdagingar i astronomien, lysaberrasjon (1725–1728) og nutasjonen til jordaksen axis (1728–1748). Desse oppdagingane vart kalla «dei mest glimrande og brukbare dette hundreåret» av Jean Baptiste Joseph Delambre, ein astronomihistorikar, matematisk astronom og direktør ved Paris-observatoriet.
Bradley studerte først teologi og vart professor i astronomi i Oxford i 1721. Astronomer Royal var han frå 1742 til 1761.
Tekst-TV
Tekst-TV eller tekst-tv er eit system for kringkasting av tekst og enkle grafiske figurar saman med fjernsynskanalar. Systemet er hovudsakleg brukt til overføring av korte meldingar, samandrag av nyhende, programoversyn og liknande. Tekst-TV vart lansert i Noreg i 1983. I dag er det berre NRK som framleis har tekst-TV, etter at TV2 la ned løysninga si i 2017. Same året var det kring 400 000 nordmenn som framleis brukte tekst-TV, trass den aukande populariteten til internett som informasjonskanal. Tekst-TV sidene til NRK er også tilgjengelege på internett.
Fjernsynsmottakarar som skal ta imot tekst-TV, må vere utstyrt med ein dekodarkrins og fjernkontroll. Sjåaren kan kalle opp tekstinformasjon på skjermen ved å trykke på knappane på fjernkontrollen. Tekst-TV er også brukt for teksting av fjernsynsprogram for personar med svekt høyrsel.
Elsa Skarbøvik
Elsa Skarbøvik, opphavleg Elsa Hynnekleiv, er ein norsk lærar og politikar frå Oslo, som representerte Vestfold og Kristeleg Folkeparti på stortinget frå 1997 til 2005.
Elsa Hynnekleiv var dotter til ein lektor. Etter å ha gått Kristelig Gymnasium i heimbyen og eitt år på Plymouth High School i USA, utdanna ho seg 1968-71 ved Oslo lærerskole. Der tok ho norsk grunnfag, før ho 1971/72 tok kristendom grunnfag ved Menighetsfakultetet, også det i heimbyen. Frå 1972 til -85 var ho lærar ved Presterød ungdomsskole i Tønsberg. Treårsperioden 1985-88 underviste ho ved 'The Norwegian School' i Katmandu i Nepal. I 1988 vende Elsa Skarbøvik tilbake tilbake til Noreg og Presterød ungdomsskole. Ho var tilsett ved ungdomsskulen til 2014, frå 2007 som undervisningsinspektør. Inn i mellom studerte ho sosialpedagogikk og seinare utdanningsleiing.
Skarbøvik engasjerte seg i politikken for Kristeleg Folkeparti. Ho var frå 1976 til 85 medlem i Sem kommunestyre, dei to siste åra som varaordførar. Valperioden 1980-83 var ho også medlem i fylkestinget i Vestfold. Stortingsperioden 1985-89 møtte ho nokre veker som vararepresentant frå Vestfold. Etter ho kom heim frå Nepal var ho sentralstyremedlem 1989-91 i Kristeleg Folkeparti. I 1989-90 var Skarbøvik personleg rådgjevar for utanriksminister Kjell Magne Bondevik. Frå 1997 til 2005 var ho stortingsrepresentant frå Vestfold. På Tinget var ho medlem i Utanrikskomiteen så lenge Bondevik var statsminister. Etter Bondevik I-regjeringa valde å gå av, var Skarbøvik frå 22. mars 2000 medlem av Kyrkje-, utdannings- og forskningskomitéen til 2005. Ho lukkast ikkje verte attvald hausten 2005, og forlet politikken.
Lundsjön–Dammsjön
Lundsjön–Dammsjön er eit innsjø-kompleks i Nacka kommun i Stockholms län i Sverige. Komplekset består av Lundsjön i nord og Dammsjön i sør. Innsjøane ligg i eit velvitja turområde nor for Erstaviken, og er rekna for å vere bra innsjøar for både fiske og bading. Innsjøane utgjorde tidlegare drikkevasstilgangen for Saltsjöbaden. Den austlege delen av Dammsjön ligg innanfor Tattby naturreservat.